Echipa Dallas Stars s-a calificat în play-off-ul Cupei Stanley, după ce a învins în deplasare, cu scorul de 3-1, formaţia Vancouver Canucks, în duelul primelor clasate în Conferinţa de Vest a Ligii profesioniste nord-americane de hochei pe gheaţă (NHL), potrivit Agerpres.
Graţie acestui succes, Dallas Stars a devenit a doua echipă care depăşeşte bariera de 100 de puncte în actuala ediţie a NHL, după New York Rangers, liderul Conferinţei de Est.
Aceasta a fost a şasea victorie consecutivă pentru franciza texană, care are în palmares un singur titlu de campioană, cucerit în 1999, în cinci finale disputate, ultima dintre ele în 2020.
Din Conferinţa de Est, echipele Carolina Hurricanes (locul 2) şi Boston Bruins (locul 3) şi-au asigurat calificarea în play-off după meciurile de joi. Hurricanes a dispus pe propriul patinoar, cu scorul de 4-0, de formaţia Detroit Red Wings, în timp ce Bruins a profitat de eşecul suferit de Philadelphia Flyers în partida disputată în deplasare cu Montreal Canadiens (1-4)
Rezultate:
Florida Panthers - New York Islanders 2-3
Montreal Canadiens - Philadelphia Flyers 4-1
Ottawa Senators - Chicago Blackhawks 2-0
Pittsburgh Penguins - Coluimbus Blue Jackets 3-2
Toronto Maple Leafs - Washington Capitals 5-1
Carolina Hurricanes - Detroit Red Wings 4-0
Minnesota Wild - San Jose Sharks 3-1
St Louis Blues - Calgary Flames 5-3
Winnipeg Jets - Vegas Golden Knights 1-4
Colorado Avalanche - New York Rangers 2-3, după şuturile de departajare
Edmonton Oilers - Los Angeles Kings 4-1
Vancouver Canucks - Dallas Stars 1-3